En udenlandsdelegation fra otte europæiske lande har tirsdag været på besøg i Tranum for at se på fjernarbejdspladser. Delegationen, som alle arbejder med problemer i udkantsområder i deres hjemlande, er på et tre-dages besøg i regionen. Her skal de blandt andet se på fjernarbejdspladser som et modtræk mod affolkningen af yderområderne. Nøglen til at oprette fjernarbejdspladser er lynhurtigt internet, og det har de i Tranum. - Tranum er interessant, fordi de selv siger, at de er Europas hurtigste landsby. Vi har ikke andre eksempler i Europa, hvor man tilbyde én gigabit i sekundet. Når det samtidig er et ydreområde, er det særligt interessant, siger Jane Ribergaard Holm, der er projektleder i Region Nordjylland. Til sammenligning med Tranums hurtige internet tilbyder Stofa, som er den største netleverandør i Aalborg, som deres hurtigste og dyreste internet 150 megabit i sekundet - altså under en femtedel i forhold til Tranum lynforbindelse. Udlandsdelegationen så også på fjernarbejdspladserne i Brønderslev og Klitmøller.

Opsummering:
Der har tirsdag været udenlandsk besøg i Europas hurtigste landsby, Tranum.